Фолькер Янзен прачытаў даклад пра сацыяльныя адрозненні паміж новымі і старымі федэральнымі землямі. Спадар Янзен зрабіў спробу параўнаць жыццёвыя ўмовы ў Заходняй і Ўсходняй Германіі. Усе ведаюць, што Германія доўгі час была падзелена і што гэта наклала пэўны адбітак як на эканамічнае, так і на сацыяльнае жыццё. Прысутныя мелі магчымасць даведацца пра тое, як адрозніваюцца памеры пенсій, заработнай платы, дапамога для беспрацоўных у старых і новых землях і ад чаго гэта залежыць. Даклад быў напоўнены лічбамі, таму прэзентацыя ў Power Point, якая суправаджала даклад, зрабіла гэтую інфармацыю больш даступнай для ўспрымання.